ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กธ ๑/๒๕๕๗เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้า(ฉบับที่ ๒) โดยที่เป็นการสมควรแก้ไขเพิ่มเติมลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าเสียใหม่เพื่อให้มีความเหมาะสมยิ่งขึ้นอาศัยอำนาจตามความในมาตรา ๗ (๑) และมาตรา ๓๕ (๘)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศไว้ ดังต่อไปนี้ข้อ ๑ ให้ยกเลิกความใน(๘) ของข้อ ๔ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กธ๑/๒๕๕๓ เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และให้ใช้ความต่อไปนี้แทน(๘) ถูกกล่าวโทษโดยสำนักงานหรือสำนักงาน ก.ล.ต.ตามกฎหมายว่าด้วยการซื้อขายสินค้าเกษตรล่วงหน้า กฎหมายว่าด้วยสัญญาซื้อขายล่วงหน้ากฎหมายว่าด้วยหลักทรัพย์และตลาดหลักทรัพย์หรือกฎหมายว่าด้วยทรัสต์เพื่อธุรกรรมในตลาดทุนในเรื่องดังต่อไปนี้(ก) การกระทำอันไม่เป็นธรรมเกี่ยวกับการซื้อขายล่วงหน้าการซื้อขายสัญญาซื้อขายล่วงหน้าหรือการซื้อขายหลักทรัพย์(ข) การบริหารงานอันเป็นการหลอกลวง ฉ้อฉลหรือทุจริต(ค) การจงใจแสดงข้อความเท็จอันเป็นสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในเอกสารที่ต้องเปิดเผยต่อประชาชนหรือต้องยื่นต่อสำนักงานสำนักงาน ก.ล.ต. คณะกรรมการ ก.ส.ล. คณะกรรมการกำกับตลาดทุนหรือคณะกรรมการ ก.ล.ต.(ง) การประกอบธุรกิจการซื้อขายล่วงหน้า ธุรกิจสัญญาซื้อขายล่วงหน้าธุรกิจหลักทรัพย์ หรือธุรกิจทรัสตีโดยไม่ได้รับอนุญาตการกระทำตาม (ก) (ข) (ค) และ (ง)ให้เป็นไปตามที่กำหนดในบัญชีท้ายประกาศนี้ข้อ ๒ ให้ยกเลิกความใน(๙) ของข้อ ๔ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กธ๑/๒๕๕๓ เรื่อง ลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และให้ใช้ความต่อไปนี้แทน(๙) ถูกกล่าวโทษโดยหน่วยงานกำกับดูแลสถาบันการเงินไม่ว่าในประเทศหรือต่างประเทศเนื่องจากการบริหารโดยทุจริตและทำให้เกิดความเสียหายไม่ว่าจะต่อสถาบันการเงินที่ตนสังกัดหรือต่อลูกค้าข้อ ๓ ให้ยกเลิกความใน(๑๐) ของข้อ ๔ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กธ๑/๒๕๕๓ เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และให้ใช้ความต่อไปนี้แทน(๑๐)เคยต้องคำพิพากษาถึงที่สุดให้จำคุกไม่ว่าศาลจะมีคำพิพากษาให้รอการลงโทษหรือไม่ก็ตามในความผิดตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยสัญญา ซื้อขายล่วงหน้า กฎหมายว่าด้วยหลักทรัพย์และตลาดหลักทรัพย์หรือกฎหมายว่าด้วยทรัสต์เพื่อธุรกรรมในตลาดทุนในเรื่องดังต่อไปนี้ภายในระยะเวลาไม่เกินสามปีโดยนับถึงวันที่ขอความเห็นชอบบุคคลดังกล่าวเป็นบุคคลผู้มีอำนาจจัดการกิจการหรือขอรับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าแล้วแต่กรณีหรือต้องคำพิพากษาดังกล่าวข้างต้นในเวลาใด ๆ เว้นแต่จะได้รับยกเว้นจากคณะกรรมการก.ส.ล.(ก) การกระทำอันไม่เป็นธรรมเกี่ยวกับการซื้อขายล่วงหน้าการซื้อขายสัญญาซื้อขายล่วงหน้าหรือการซื้อขายหลักทรัพย์(ข) การบริหารงานอันเป็นการหลอกลวง ฉ้อฉลหรือทุจริต(ค) การจงใจแสดงข้อความเท็จอันเป็นสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในเอกสารที่ต้องเปิดเผยต่อประชาชนหรือต้องยื่นต่อสำนักงานสำนักงาน ก.ล.ต. คณะกรรมการ ก.ส.ล. คณะกรรมการกำกับตลาดทุนหรือคณะกรรมการ ก.ล.ต.(ง) การประกอบธุรกิจการซื้อขายล่วงหน้า ธุรกิจสัญญาซื้อขายล่วงหน้าธุรกิจหลักทรัพย์หรือธุรกิจทรัสตีโดยไม่ได้รับอนุญาตการกระทำตาม (ก) (ข) (ค) และ (ง)ให้เป็นไปตามที่กำหนดในบัญชีท้ายประกาศนี้ข้อ ๔ ให้ยกเลิกความใน(๑๑) ของข้อ ๔ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กธ๑/๒๕๕๓ เรื่อง ลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และให้ใช้ความต่อไปนี้แทน(๑๑) เคยต้องคำพิพากษาถึงที่สุดให้จำคุกไม่ว่าศาลจะมีคำพิพากษาให้รอการลงโทษหรือไม่ก็ตามเนื่องจากการบริหารโดยทุจริตและทำให้เกิดความเสียหายไม่ว่าจะต่อสถาบันการเงินที่ตนสังกัดหรือต่อลูกค้า ภายในระยะเวลาไม่เกินสามปีโดยนับถึงวันที่ขอความเห็นชอบบุคคลดังกล่าวเป็นบุคคลผู้มีอำนาจจัดการกิจการหรือขอรับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าแล้วแต่กรณี หรือต้องคำพิพากษาดังกล่าวข้างต้นในเวลาใดๆ เว้นแต่จะได้รับยกเว้นจากคณะกรรมการ ก.ส.ล.ข้อ ๕ ให้ยกเลิก (๑๒)ของข้อ ๔ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กธ ๑/๒๕๕๓เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ข้อ ๖ ให้ยกเลิกความใน(๑๓) และ (๑๔) ของข้อ ๔ แห่งประกาศคณะกรรมการกำกับการซื้อขายสินค้าเกษตรล่วงหน้าที่ กธ ๑/๒๕๕๓ เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และให้ใช้ความต่อไปนี้แทน(๑๓) อยู่ระหว่างถูกห้ามพักหรือเพิกถอนการให้ความเห็นชอบหรือการกระทำอื่นใดที่มีลักษณะเช่นเดียวกันกับการห้ามพักหรือเพิกถอนการให้ความเห็นชอบในการเป็นบุคลากรในธุรกิจสัญญาซื้อขายล่วงหน้าหรือธุรกิจหลักทรัพย์ตามคำสั่งของสำนักงานก.ล.ต. หน่วยงานกำกับดูแลหรือองค์กรที่มีอำนาจตามกฎหมายไม่ว่าในประเทศหรือต่างประเทศ หรืออยู่ระหว่างถูกห้ามพักหรือเพิกถอนการให้ความเห็นชอบหรือการกระทำอื่นใดที่มีลักษณะเช่นเดียวกันกับการห้ามพักหรือเพิกถอนการให้ความเห็นชอบในการปฏิบัติงานอื่นใดที่เทียบเคียงได้กับการเป็นบุคลากรในธุรกิจสัญญาซื้อขายล่วงหน้าหรือธุรกิจหลักทรัพย์ตามคำสั่งของสำนักงาน ก.ล.ต.หน่วยงานกำกับดูแลหรือองค์กรที่มีอำนาจตามกฎหมายไม่ว่าในประเทศหรือต่างประเทศ(๑๔)เคยสิ้นสุดการขึ้นทะเบียนกับสำนักงานในการเป็นบุคลากรของผู้ประกอบธุรกิจการซื้อขายล่วงหน้าเนื่องจากไม่ปฏิบัติตามกฎหมายหรือกฎระเบียบของคณะกรรมการ ก.ส.ล. หรือสำนักงานในเรื่องเกี่ยวกับมาตรฐานการปฏิบัติหน้าที่ภายในระยะเวลาไม่เกินสามปีโดยนับถึงวันที่ขอความเห็นชอบบุคคลดังกล่าวเป็นบุคคลผู้มีอำนาจจัดการกิจการหรือขอรับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าแล้วแต่กรณีหรือสิ้นสุดการขึ้นทะเบียนดังกล่าวข้างต้นในเวลาใด ๆเว้นแต่จะได้รับยกเว้นจากคณะกรรมการ ก.ส.ล.ข้อ ๗ ให้ยกเลิกความในข้อ๕ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กธ ๑/๒๕๕๓ เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และให้ใช้ความต่อไปนี้แทนข้อ ๕ บุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่มีลักษณะต้องห้ามตามข้อ๔ (๗) (๘) (๙) (๑๐) (๑๑) (๑๓) และ (๑๔)ข้อหนึ่งข้อใดอยู่แล้วก่อนวันที่ประกาศนี้มีผลใช้บังคับจะไม่ถือว่าบุคคลดังกล่าวมีลักษณะต้องห้ามนั้นเมื่อประกาศนี้มีผลใช้บังคับข้อ ๘[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๗ มีนาคม พ.ศ. ๒๕๕๗นิวัฒน์ธำรงบุญทรงไพศาลรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้า[เอกสารแนบท้าย]๑. บัญชีแนบท้ายประกาศคณะกรรมการกำกับการซื้อขายสินค้าเกษตรล่วงหน้าที่ กธ ๑/๒๕๕๗ เรื่อง ลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้า(ฉบับที่ ๒)(ดูข้อมูลจากภาพกฎหมาย)ปริยานุช/ผู้จัดทำ๓๑ มีนาคม ๒๕๕๗โชติกานต์/ผู้ตรวจ๑๗ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๕๓ ง/หน้า ๓๕/๒๕ มีนาคม ๒๕๕๗